B4-1157/96

Ψήφισμα σχετικά με την κατάσταση των προσφύγων στα ανατολικά του Ζαΐρ

Το Ευρωπαϊκό Κοινοβούλιο,

Α. ανησυχώντας για τις σφοδρές συγκρούσεις ανάμεσα στο στρατό του Ζαΐρ και την πολιτοφυλακή των Banayamulenge δηλαδή Τούτσι που κατάγονται από τη Ρουάντα και έχουν εγκατασταθεί στο Ζαΐρ εδώ και πολλές γενιές καθώς και για το γεγονός ότι οι συγκρούσεις αυτές προκάλεσαν μαζική έξοδο περίπου 250 000 προσφύγων, οι οποίοι εγκαταστάθηκαν στην περιοχή Uvira στα ανατολικά του Ζαΐρ,

Β. υπενθυμίζοντας ότι το Ζαΐρ προσφέρει καταφύγιο σε περίπου ένα εκατομμύριο πρόσφυγες Χούτους από τη Ρουάντα και το Μπουρούντι οι οποίοι κατέφυγαν στο Ζαΐρ μετά τη γενοκτονία του 1994 στη Ρουάντα ή τη συνέχιση του εμφυλίου πολέμου στο Μπουρούντι,

Γ. εκφράζοντας βαθειές ανησυχίες για την αστάθεια της περιοχής των μεγάλων λιμνών γενικώς και για την τραγωδία που ζουν οι πάνω από ένα εκατομμύριο πρόσφυγες από τη Ρουάντα και το Μπορούντι στα ανατολικά του Ζαΐρ,

Δ. διαπιστώνοντας ότι τα προγράμματα εκούσιου επαναπατρισμού των προσφύγων στις αντίστοιχες χώρες τους δεν έφεραν τα αναμενομένα αποτελέσματα εξαιτίας της κατάστασης στο Μπουρούντι και τη Ρουάντα,

Ε. θεωρώντας ότι η κατάσταση στην περιοχή των μεγάλων λιμνών παραμένει έκρυθμη και ο κίνδυνος να γενικευθεί ο πόλεμος είναι ακόμη πιο μεγάλος όπως δείχνουν οι τελευταίες συγκρούσεις ανάμεσα στο στρατό του Ζαΐρ και της Ρουάντα στα τέλη του Σεπτεμβρίου 1996,

ΣΤ. ανησυχώντας για το γεγονός ότι το προσωπικό των διεθνών ανθρωπιστικών οργανώσεων και των Ηνωμένων Εθνών εγκατέλειψε την περιοχή της Uvira για λόγους ασφάλειας πράγμα που δυσχεραίνει τη διανομή βοήθειας στους απεγνωσμένους πρόσφυγες,

Το Ευρωπαϊκό Κοινοβούλιο,

1. καταδικάζει τις συγκρούσεις ανάμεσα στο στρατό του Ζαΐρ και τις ένοπλες ομάδες των Banayamulenge και ζητεί να σταματήσουν αμέσως οι συγκρούσεις αυτές[semigr ]

2. φρονεί ότι η κυβέρνηση του Ζαΐρ έχει υποχρέωση και καθήκον να προστατεύσει τους πρόσφυγες που βρίσκονται στην επικράτειά της και της ζητεί κατά συνέπεια να αναλάβει την ευθύνη αυτή[semigr ]

3. ζητεί να γίνει μια τελευταία προσπάθεια προληπτικής διπλωματίας και ζητεί εφόσον παραστεί ανάγκη, από τη διεθνή κοινότητα να καταβάλει κάθε προσπάθεια για να απαγορευθεί η παρουσία στρατιωτικών δυνάμεων στην περιοχή του Κίβου. Εν αναμονή της επίλυσης του προβλήματος των προσφύγων, η περιοχή αυτή θα ετίθετο υπό την αιγίδα των Ηνωμένων Εθνών[semigr ]

4. ζητεί από την Επιτροπή να εξετάσει με τις χώρες της περιοχής τις δυνατότητες δημιουργίας «διαδρόμων» για τη διοχέτευση της ανθρωπιστικής βοήθειας στους πρόσφυγες που εγκατέλειψαν τους καταυλισμούς της Uvira[semigr ]

5. θεωρεί ότι η τύχη των προσφύγων της Ρουάντα και του Μπουρούντι είναι στενά συνδεδεμένη με τη γενική διευθέτηση των προβλημάτων που αντιμετωπίζουν οι χώρες της περιοχής των μεγάλων λιμνών εν γένει και ειδικότερα η Ρουάντα και το Μπουρούντι[semigr ]

6. απευθύνει έκκληση στους αρχηγούς κρατών της περιοχής των μεγάλων λιμνών και στους πολιτικούς ιθύνοντες να ξεκινήσουν άμεσες συζητήσεις με σκοπό την ειρήνευση στην περιοχή των μεγάλων λιμνών και την ειρηνική επίλυση των προβλημάτων των προσφύγων και τούτο υπό την αιγίδα του κ. Julius Nyerere[semigr ]

7. ζητεί από το Συμβούλιο και τα κράτη μέλη να κάνουν ό,τι μπορούν για να στηρίξουν τις προσπάθειες για ειρήνευση που καταβάλλει ο κ. Julius Nyerere και οι αρχηγοί κρατών της περιοχής[semigr ]

8. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, την κυβέρνηση του Ζαΐρ, τις κυβερνήσεις της περιοχής των μεγάλων λιμνών και τον Οργανισμό Αφρικανικής Ενότητας[semigr ]